wickkiey/tamil-wikipedia-chunked huggingface dataset:
# குடியேற்றவியம்

## பிரெஞ்சு பேரரசுக்குள் இருந்த பகுதிகள்

### வட மற்றும் தென் அமெரிக்கா

- டொமினிகன் குடியரசு (1795-1809)
- கனடா
1. புதிய பிரான்ஸ் (1534-1763), மற்றும் அருகிலுள்ள நிலங்கள்:
1. அகாடியா (1604-1713)
1. நியூஃபவுன்லாந்து
1. ஹட்சன் பே
1. செயிண்ட் லாரன்ஸ் நதி
1. பெரிய ஏரிகள்
1. வினிபெக் ஏரி
1. கியூபெக்
# இலட்டு

**இலட்டு** (*Laddu*), தூய தமிழ் பெயர் கோளினி. ஓர் இந்திய இனிப்புப் பலகாரம் ஆகும். இது பொதுவாக இந்தியக் குடும்பங்களில் பண்டிகைக் காலங்களிலும் திருமணம் போன்ற சிறப்பு நிகழ்ச்சிகளின் போதும் பரிமாறப்படுகிறது. இது பருப்பு மாவில் இருந்து பந்து போல் செய்யப்பட்டு பின்னர் சர்க்கரைப்பாகில் நனைத்து உருண்டையாக ஆக்கப்படுகின்றன. இது செய்வதற்கு எளிதாகையால் மிகவும் பரவலாக வீடுகளில் செய்யப்படுகிறது.
# இலட்டு

## இலட்டுகளின் வகைகள்

- **திருப்பதி லட்டு** – ஆந்திர மாநிலத்தில் உள்ள திருமலை கோவிலில் செய்யப்பட்டு பிரசாதமாக வழங்கப்படும் இலட்டு
- **மோட்டிசூர் இலட்டு** – பீகார் மாநிலத்தில் செய்யப்படும் ஓர் இலட்டு வகையாகும்.
- **ரவா இலட்டு** – ரவையும் சர்க்கரையும் நெய்யும் கொண்டு செய்யப்படும் இலட்டாகும்.
# 1974

**1974** (**MCMLXXIV**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
# 1974

## நிகழ்வுகள்

- சனவரி 10 – யாழ்ப்பாணத்தில் 4வது உலகத் தமிழாராய்ச்சி மாநாட்டின் இறுதி நாள் நிகழ்வில் 11 பொதுமக்கள் இலங்கை காவல்துறையினரின் துப்பாக்கிச் சூட்டுக்கு இலக்காகி கொல்லப்பட்டனர்.
- பெப்ரவரி 1 – பிரேசில், சாவோ பாவுலோ நகரில் இடம்பெற்ற தீவிபத்தில் 177 பேர் உயிரிழந்தனர்.
- பெப்ரவரி 1 – மலேசியாவின் தலைநகர் கோலாலம்பூர் கூட்டாட்சிப் பகுதியாக அறிவிக்கப்பட்டது.
- மார்ச்சு 3 – பாரிசில் இருந்து இலண்டன் நோக்கிச் சென்ற துருக்கிய பயணிகள் வானூர்தி பாரிசு அருகே வீழ்ந்ததில் அதில் பயணம் செய்த அனைத்து 346 பேரும் உயிரிழந்தனர்.
- மே 18 - சிரிக்கும் புத்தர் என்ற பெயரிடப்பட்ட திட்டத்தில் இந்தியா தனது முதலாவது அணுக்குண்டு சோதனையை வெற்றிகரமாக நடத்தியது.
- சூலை 7 - மேற்கு செருமனி 2-1 என்ற கோல் கணக்கில் நெதர்லாந்தைத் தோற்கடித்து உலக காற்பந்து உலகக் கிண்ணத்தை வென்றது.
- ஆகத்து 8 - அமெரிக்க அதிபர் ரிச்சர்ட் நிக்சன் வாட்டர்கேட் ஊழல் காரணமாகப் பதவி விலகினார்.
- ஆகத்து 14 - சென்னையில் குதிரைப் போட்டிக்கு தடை உத்தரவை அரசு பிறப்பித்தது.
# 1974

## பிறப்புகள்

- சனவரி 27 - சமிந்த வாஸ், இலங்கைத் துடுப்பாட்டக்காரர்
- சூன் 7 - மகேஷ் பூபதி, இந்திய டென்னிசு வீரர்
- டிசம்பர் 19 - றிக்கி பொன்ரிங், ஆத்திரேலியத் துடுப்பாளர்
# 1974

## இறப்புகள்

- சனவரி 4 - ஜி. டி. நாயுடு, இந்திய அறிவியலாளர் (பி. 1893)
- பெப்ரவரி 15 - கொத்தமங்கலம் சுப்பு, எழுத்தாளர், நடிகர் (பி. 1910)
- மார்ச் 7 - சந்திரபாபு, நடிகர் (பி. 1927)
# 1974

## நோபல் பரிசுகள்

- இயற்பியல் &ndash; மார்ட்டின் ரைல், அந்தோனி இயூவிசு
- வேதியியல் &ndash; பவுல் புளோரி
- மருத்துவம் &ndash; ஆல்பர்ட் குளோட், கிறித்தியான் தெ துவே, ஜார்ஜ் பலாட்
- இலக்கியம் &ndash; ஐவிந்து ஜான்சன், ஹரி மார்ட்டின்சன்
- அமைதி &ndash; சான் மெக்பிரைட், ஐசாக்கு சாட்டோ
- பொருளியல் &ndash; கன்னார் மிர்தால், பிரீட்ரிக் கையக்
# ஊத்துக்காடு வெங்கட சுப்பையர்

**ஊத்துக்காடு வெங்கட சுப்பையர்** (16 அக்டோபர் 1700 - 1765) 18 ஆம் நூற்றாண்டில் வாழ்ந்த கருநாடக இசைக் கலைஞராவார்.
# ஊத்துக்காடு வெங்கட சுப்பையர்

## இளமைக் காலம்

திருவாரூர் மாவட்டத்தில் தக்சண துவாரகை என்னும் மன்னார்குடியில் பிறந்தார். இவர் வளர்ந்த இடம் தேனுஜவாசபுரம் என அழைக்கப்படும் ஊத்துக்காடாகும். இந்த ஊர் திருவாருர் மாவட்டம், வலங்கைமான் தாலுக்காவில் கும்பகோணத்திலிருந்து திருக்கருகாவூர் வழியாக தஞ்சாவூர் செல்லும் வழியில் அமைந்துள்ளது. இவரின் தந்தையார் ராமச்சந்திர வாதுளர், தாயார் கமலநாராயணி. பிறந்தது, ஆவணி மாத மக நட்சத்திரம். இவரது காலம் தஞ்சையை ஆண்ட பிரதாபசிம்பன் காலம். இவரது சன்மார்க்க குரு கிருஷ்ணர். வெங்கட சுப்பையருக்கு இளமையிலேயே இசையில் ஆர்வம் காணப்பட்டது. நீடாமங்கலத்தில் வாழ்ந்து வந்த நடேச ரத்தின பாகவதரிடம் இவர் இசை பயின்றார். மிக விரைவிலேயே பயிற்சி முடிவுற்றது. எனக்குத் தெரிந்தவையெல்லாம் சொல்லித் தந்துவிட்டேன், வேறு ஆசிரியரிடம் மேலும் கற்றுக் கொள் என குரு சொல்லி விட்டதும் வேறு ஆசிரியரைத் தேடினார். வேறு குரு கிடைக்காத நிலையில் தாயின் சொற்படி கிருஷ்ணனையே குருவாகக் கொண்டு கலையைப் பயின்றார். தெய்வத்தன்மையான பாடல்களைப் இயற்றினார்.
# ஊத்துக்காடு வெங்கட சுப்பையர்

## இசைப்பணி

கண்ணனின் திருவிளையாடல்களைப் புனைந்து எண்ணற்ற பாடல்களை இயற்றத் தொடங்கினார். தாயார் இறந்ததும் உலக வாழ்வில் பற்றற்று இறுதி வரை துறவியாகவே வாழ்ந்தவர். தற்போது மூத்த இசைக்கலைஞர்கள் முதல் இளங்கலைஞர்கள் வரை அனைவரும் இவரது பாடல்களைப் பயின்று மேடைகளிலும் பாடி வருகின்றனர்.  
1966ம் ஆண்டு அக்டோபர் மாதம் இவரது 266 ஆவது ஜயந்தி கொண்டாடப்பட்டது. இவரது ஒரே மாணவர் ருத்திர பசுபதி நாயனக்காரர். மற்ற மாணவர்கள் குடும்பத்திலுள்ள சகோதரர், புத்திரிகள். இவரது சகோதரர் காட்டுக் கிருஷ்ணய்யருடைய பெண் வழியே 6 ஆவது தலைமுறையில் வந்த நீடாமங்கலம் கிருஷ்ணமூர்த்தி பாகவதர் என்பவர் வெங்கட சுப்பையரின் பாடல்களைப் பாடியும், தொகுத்தும், வெளியிட்டும் பணியாற்றி வருகிறார்.  
காட்டுக் கிருஷ்ணய்யர் பெண் வழியே இன்னொரு கிளையிலே தோன்றிய கல்யாணசுந்தரம், இராஜகோபாலன், முத்துக்கிருஷ்ணன் ஆகிய மூவரும் கூடி ஊத்துக்காடு சோதரர் என்ற பெயரில் வெங்கட சுப்பையரின் பாடல்களைப் பிரபலப்படுத்தும் பணியில் ஈடுபட்டு வருகிறனர்.
# ஊத்துக்காடு வெங்கட சுப்பையர்

## இயற்றிய பாடல்களின் பட்டியல்

| எண் | பாடல் | இராகம் | தாளம் |  |
| --- | --- | --- | --- | --- |
| 1 | தாயே யசோதா உந்தன் ஆயர் குலத்துதிர்த்த ... | ஹம்சத்வனி | ஆதி |  |
| 2 | புல்லாய் பிறவி... |  |  |  |
| 3 | காயம்பூ வண்ணனே... |  |  |  |
| 4 | ராஸவிலாஸ... |  |  |  |
| 5 | பிருந்தாவன நிலையே... |  |  |  |
| 6 | அலைபாயுதே.. கண்ணா... | கானடா | ஆதி |  |
| 7 | பால்வடியும் முகம்... |  |  |  |
| 8 | பார்வை ஒன்றெ போதுமே... |  |  |  |
| 9 | எந்த விதமாகிலும்... |  |  |  |
| 10 | ஆடாது அசங்காது வா கண்ணா... | மத்யமாவதி | ஆதி |  |
| 11 | ஸ்ரீ விக்ன ராஜம் பஜே... |  |  |  |
| 12 | ஸ்வாகதம் கிருஷ்ணா... |  |  |  |
| 13 | மரகத மணி மாய... |  |  |  |
| 14 | நீரத சமனிய... |  |  |  |
| 15 | நீல மலர் கோலத் திருமேனி | வசந்தா | ஆதி | } |  
இவரது பாடல்களில் ஓங்காரசித்கைய காலிங்க நர்த்தனா என்று தொடங்கும் பாடல் ஊத்துக்காட்டில் உள்ள இறைவனைக் குறிக்கும்.
# ஜிப்ரால்ட்டர் நீரிணை

**ஜிப்ரால்ட்டர் நீரிணை**, மத்தியதரைக் கடலையும், அட்லாண்டிக் பெருங்கடலையும் இணைக்கும் நீரிணையாகும். மத்தியதரைக் கடற் பகுதியில், ஆவியாதல் வீதம், அதனுள் விழும் ஆறுகளினால் ஏற்படும் மொத்த நீர்வரத்தைவிட அதிகமாக இருப்பதன் காரணமாக, நீரிணையில் கிழக்கு நோக்கிய நீரோட்டம் தொடர்ச்சியாக உள்ளது. நீரிணையில் காணப்படும் கற்படுகைகள், அட்லாண்டிக்கின் குளிர்ந்த, உவர்ப்புக் குறைந்த நீரும், மத்தியதரைக் கடலின் சூடான, கூடிய உவர்ப்புத்தன்மை கொண்ட நீரும் கலப்பதைக் குறைக்க உதவுகின்றன. மத்தியதரைக் கடல் நீரின் உவர்த்தன்மை காரணமாக, இந்த நீர் எப்பொழுதும் உள்ளே வந்துகொண்டிருக்கும் அட்லாண்டிக் நீரின் அடியில் அமிழ்ந்து கிடக்கின்றது. இது நீரிணையின் அடியில் மிகவும் உவர்த்தன்மை கொண்ட நீர்ப்படையாக உருவாகி உள்ளது. இந்த இருவேறு அடர்த்தி கொண்ட நீர்ப்படைகள் சந்திக்கும் தளம் சுமார் 100 மீட்டர் ஆழத்தில் காணப்படுகின்றது. இது அட்லாண்டிக் கடலடியிலுள்ள கண்டச் சரிவின் வழியாகச் சென்று, உவர்த்தன்மை குறைந்து, சுமார் 1000 மீட்டர் ஆழத்தில் அட்லாண்டிக் நீருடன் கலக்கின்றது. இது மத்தியதரைக்கடல் வெளிநீரோட்டம் (Mediterranean Outflow) எனப்படுகின்றது. இந்த வெளிநீரோட்ட நீரை, அட்லாண்டிக் கடலினுள் ஆயிரக்கணக்கான கிலோமீட்டர்கள் தொலைவுக்கு அடையாளம் காணமுடியும்.
# மாதுரி

**மாதுரி** (*Madri*) மத்திர நாட்டின் இளவரசியும், சல்லியனின் சகோதரியும், பாண்டுவின் இரண்டாவது மனைவியும் ஆவார். நகுலன், சகாதேவன் இருவரும் அசுவினி தேவர்கள் வரத்தின் காரணமாக மாதுரிக்கு பிறந்த புதல்வர்கள் ஆவர். பாண்டு & மாதுரி இறந்த பின் மாதுரியின் பிள்ளைகளை தன் பிள்ளை போல் குந்தி வளர்த்து வந்தார்.
# வீடுமர்

பீஷ்மரை சந்தனுவிடம் கையளிக்கும் காட்சி.]]  
**பீஷ்மர்** மகாபாரதத்தின் தலையாய கதைமாந்தர்களில் ஒருவர் ஆவர். பீஷ்மர் சந்தனுவிற்கும் கங்கைக்கும் பிறந்தவர். சந்தனு துஷ்யந்தனுக்கும், பரதனுக்கும் அடுத்த அரசன் ஆவார். பீஷ்மர் அரசியலை தேவர்களின் குருவான பிரகஸ்பதியிடம் இருந்தும், வேதங்களை வசிஷ்ட முனிவரிடமிருந்தும், வில்வித்தையை பரசுராமரிடம் இருந்தும் கற்றுக்கொண்டார். தன் தந்தை, சத்தியவதி பால் கொண்ட விருப்பினை நனவாக்க, அரசாட்சியை துறந்தது மட்டுமன்றி, மணவாழ்க்கையையும் துறந்தார். இதனால் இவர் பெற்றதே இச்சா மரணம் - தான் விரும்பும் நாளில், விரும்பும் நேரத்தில் மட்டும் மரணம் என்ற வரமாகும். மகாபாரதப் போருக்குப் பின்னர் தருமனுக்கு நல்லுபதேசங்களையும், அதனைத் தொடர்ந்து விஷ்ணு சஹஸ்ரநாமம் எனும் பக்தி நூலையும் தந்துள்ளார்.
# வீடுமர்

## தேவ விரதன்

எட்டு வசுக்கள் வேத காலக் கடவுளர்கள். இயற்கையின் ஒவ்வொரு அம்சத்தையும் பிரதிபலிப்பவர்கள். வசிட்டரின் பசுவைத் திருடிய பாவத்துக்காக, அவர்கள் மனிதப் பிறவி எடுக்க வேண்டுமெனவும் அந்த எட்டுப் பேரின் தலைவனான பிரபாசன், தன் மனைவியின் ஆசையை நிறைவேற்றவே பசுக்களை திருடியதால் அதிககாலம் பூமியில் வாழ்வான் என்று வசிட்டர் சாபமிட்டார். என்வரும் தங்கள் தவறுக்காக மன்னிப்பு வேண்டினர். வசிட்டரும் அவர்களை மன்னித்து எட்டு வசுக்களில் ஏழு பேர் பிறந்த உடன் இறந்துவிடுவார் என்றும் பிரபாசன் மட்டும் அதிக காலம் வாழ்ந்து தர்மத்தினை காப்பான் என்றும் மேலும் அவன் பூமியில் வாழும் வரை அவனை வெல்பவர் எவரும் இருக்கமாட்டார் எனவும் தனது சாபத்தினை மாற்றினார். அந்த பிரபாசனே சந்திர வம்சத்தில் சந்தனு மற்றும் கங்கை தம்பதியருக்கு எட்டாவது மகனான தேவ விரதன் பின்னாளில் கங்கையின் மைந்தனென்று அழைக்கப் பட்ட பீஷ்மர் ஆவார். பீஷ்மரை வெல்ல அகிலத்தில் எவரும் இல்லாத பொழுதும், தன் தந்தைக்கு வழங்கிய வாக்குறுதியின்படி அஸ்தினாபுரத்தினை காக்க கௌரவர் பக்கம் நின்று யுத்தம்புரிந்தார், மேலும் தர்மம் பாண்டவர் பக்கம் இருந்ததால் தன் உயிரையும் விட்டுக்கொடுத்து, தர்மத்தை காத்தார்.
# வீடுமர்

## அம்பையின் சபதம்

தம்பி விசித்திரவீரியனுக்காக காசி மன்னனின் மூன்று அரசகுமாரிகளை, சுயம்வரத்தின் போது கவர்ந்து வந்தார். அப்போது அம்பை மட்டும் சால்வன் என்ற அரசகுமாரனை விரும்பியதையடுத்து, அவளை சால்வனிடம் அனுப்பிவைத்தார். சால்வன் அவளை ஏற்க மறுத்துவிட்டான். மீண்டும் அம்பை, பீஷ்மரிடம் வந்து தன்னை ஏற்கவேண்டினாள். பீஷ்மரோ தான் செய்துள்ள சபதத்தைக் கூறி ஏற்க மறுத்தார். "நான் எந்தப் பெண்ணுடனும் இருக்க மாட்டேன் என சபதம் மேற்கொண்டு இருக்கிறேன், சால்வனோ, விசித்ரவீர்யனோ உன்னை ஏற்காததால் நீ எங்கு போக விருப்பமோ அங்கே போகலாம்" என்று கூறிவிட்டார். இந்த அவமானத்திற்குப் பழி வாங்க ஒரு வீரனை உலகம் முழுக்க சுற்றித் தேடினாள், எல்லா சத்திரியர்களும் பீஷ்மருக்காக பயந்தார்கள். அவள் இறுதியில் பரசுராமனின் உதவியை நாடினாள், அவர் பீஷ்மரின் குரு. அம்பாவின் நிலையை அறிந்து அதிர்ந்துபோன பரசுராமர் தனது சீடருடன் சண்டையிட்டார், சண்டை பல நாட்கள், மாதங்கள் என நீடித்தது. இறுதியில் பரசுராமர் பீஷ்மரை யாராலும் தோற்கடிக்க முடியாது, அவராக மரணம் அடைவதைத் தவிர அவரை யாராலும் கொல்லவும் முடியாது சண்டையைத் தொடர்ந்தால் இருவரும் நிறைய ஆயுதங்களை விட்டுச்செல்லவேண்டிவரும் அவை உலகத்தையே அழித்துவிடும் என்பதால் சண்டையை நிறுத்திவிட வேண்டும் என்று பரசுராமன் சண்டையை நிறுத்தினார். குழம்பிய அம்பை, பீஷ்மரை கொல்ல தேவர்கள் எனக்கு வழி சொல்லாத வரை நான் ஊண், உறக்கம் கொள்ளப்போவதில்லை என சபதம் செய்து ஒற்றைக்காலில் நின்று சிவனை நோக்கி தவம் இருந்தாள். சிவன் அவள் முன் போன்றி "நீ பீஷ்மரின் மரணத்துக்கு காரணமாவாய் உனது அடுத்தப் பிறவியில்" என வரம் தந்து மறைந்தார். விரைவில் பீஷ்மர் மரணமடைய விரும்பிய அம்பா தீயில் குதித்து தற்கொலை செய்துகொண்டாள். ஊர்வசி, கங்கை, சத்தியவதி போன்ற பெண்கள் தங்களை விரும்பிய ஆண்களிடம் தான் விரும்பியதை பெற்றுக் கொண்டது மாதிரி இல்லாமல் அம்பை வெறும் அலங்காரப் பொருளாக கருதப்பட்டனர்.
# வீடுமர்

## போர்க்களத்தில் பெண்

குருசேத்திரப் போரின் பத்தாம் நாள் போர்த் தொடங்கியவுடன்,அருச்சுனன் பீஷ்மரை நோக்கி பல அம்புகளை எய்தான்,எதுவும் அவரை அச்சுறுத்தவில்லை கோபம் கொண்ட கிருட்டிணன் தேரிலிருந்து கீழே குதித்து தனியே கீழே கிடந்த ஒரு சக்கரத்தை எடுத்துக் கொண்டு பீஷ்மரை தாக்க ஓடினார்."குருசேத்திரப் போரில் ஆயுதமே எடுக்க மாட்டேன்" என போருக்கு முன் சபதம் செய்துவிட்டு,இப்போது ஆயுதம் எடுத்துவட்டதை உணர்ந்து கிருட்டிணனை நோக்கி ஓடி "நான் பீஷ்மரைக் கொல்வேன்" என்று உறுதி எடுத்தான்."தனது மரண நேரத்தை தானே முடிவு செய்யும் வரத்தைப் பெற்றவராயிற்றே,அவரை கொல்ல முடியாது னாலும் அவரை செயல் இழக்கச் செய்தால், அவர் உடலை அசைக்க முடியாதபடி படுக்கவைத்துவிட்டாலே போதும்" "ஆனால் அவர் கையில் வில் இருக்கும் வரை அது முடியாது"."அப்படியானால் அவரை வில்லைப் பிடிக்காதபடி செய்" என்றார் கிருட்டிணன். "போர்க்களத்தில் வில்லை கீழே வைக்கமாட்டார்" என்றான் அருச்சுனன்."ஒரு பெண் நின்றால் கூட வில்லை வைக்க மாட்டாரோ?" என்று கிண்டலாக கேட்டார் கிருட்டிணன்."ஆனால் பெண்கள் போர்களத்தில் அனுமதிக்கப்படுவதில்லை"முடிவைத் தேடாமல் பிரச்சனையை மட்டுமே மனதில் கொண்டு பதில் சொன்னான் -அருச்சுனன்."திரௌபதியின் மூத்த சகோதரன் சிகண்டி ஆணா? பெண்ணா? அருச்சுனா சிகண்டி ஓர் ஆண் என்று நீ நம்பினால் தேரில் அவனை ஏற்றிக் கொண்டு போ,சிகண்டி ஒரு பெண் என்று பீஷ்மர் எண்ணினால் பீஷ்மர் வில்லை கீழே வைத்துவிட்டு நீ போர் விதிகளை மீறிவிட்டாய் என்று கூறுவார்,அவரை வெற்றி கொள்ள அதுதான் உனக்கு வாய்ப்பு"."இது அநியாயம்"-அருச்சுனன், அது ஒவ்வொருவர் கருத்தைப் பொறுத்தது-கிருட்டிணன்.
# வீடுமர்

## அம்புப்படுக்கையில் வீடுமர்

சிகண்டி அருச்சுனன் தேரில் ஏறிக்கொண்டு பீஷ்மரை நோக்கி சவால்விட்டான்,சிகண்டியைக் கண்டதும் முற்பிறப்பில் தன்னை கொல்வேன் என்று வஞ்சினமுரைத்த பெண்ணென்றுணர்ந்து, பெண்ணை கொல்லல் அறமாகாது என்று வில்லை தாழ்த்தினார் பீஷ்மர்.இது தான் சமயம் என்றார் கிருட்டிணன்,சிகண்டியின் பின்னால் நின்ற அருச்சுனன் சரமாரியாக அம்புகளை பீஷ்மரை நோக்கி எய்தான்.மாபெரும் வீரரின் உடலை அம்புகள் துளைப்பதைக் கண்டு துரியோதனன் பிரமித்துப்போய் நின்றான், கௌரவர்களின் படைத்தலைவர் தன் தேரிலிருந்து கீழே விழுந்தார்.அவரது உடல் தரையில் விழாதபடி அம்புகள் தாங்கிக்கொண்டு இருந்தன.ஆயினும் தன் தந்தைக்காக கடவுளர்களிடம் பெற்ற இச்சா மரண வரத்தினால், அம்புப் படுக்கையில் இருந்தும் உயிர் நீங்காமல்,இருந்தார்.பீஷ்மர் கடவுளின் ஆயிரம் நாமங்களை (சஹஸ்வர நாமம்) துதிக்கத் தொடங்கினார்,அவர் அவற்றைச் சொல்லச் சொல்ல சூரியன் வடக்கு நோக்கி நகர்வதை பாண்டவர்கள் பார்த்தார்கள்.போர் முடிந்த பௌர்ணமியிலிருந்து எட்டாம் நாள் பீஷ்மர் உயிர் துறந்தார்.
# வீடுமர்

## வெளி இணைப்பு

- மகாபாரதம் (அனைத்துப் பகுதிகளும்) (தமிழில்)
# வீடுமர்

## இதனையும் காண்க

குருச்சேத்திரப் போர்
# வீடுமர்

## தலைமுறை அட்டவணை

<>  
</>
# சந்தனு

**சந்தனு** மகாபாரதக் கதையில் வரும் அஸ்தினாபுரத்தின் அரசன் ஆவார். மன்னர் பிரதீபனுக்கு பிறந்த சந்தனுவின் சகோதரர்கள் தேவாபி மற்றும் பாக்லீகர் ஆவார். சந்தனுக்கு கங்காதேவி மூலம் பீஷ்மர் எனும் மகனும், சத்யவதி எனும் பரதவகுலப் பெண் மூலம் சித்ராங்கதன் மற்றும் விசித்திரவீரியன் என இரு மகன்களும் பிறந்தனர். பாண்டவர்களும் கௌரவர்களும் இவரது வழித்தோன்றல்கள் ஆவர்.
# சந்தனு

## மகாபிசக்

மன்னன் மகாபிசம் தனது வாழ்நாளில் சேமித்த புண்ணியங்களுக்காக சொர்க்கத்தில் இருக்க தேவர்களால் அனுமதிக்கப்பட்டார். இந்திர சபையில் தேவர்களுக்குச் சமமாக அமர்ந்து அரம்பையர்களின் நடனங்களை கண்டு ரசிக்கவும்,கந்தர்வர்களின் கான இசையை கேட்கவும், சுர பானத்தை பருகியும், எதையும் தரவல்ல காமதேனு பசு, கற்பக மரம் மற்றும் சிந்தாமணிக் கல் ஆகியவற்றுடன் தொடர்பு கொள்ளவும் அனுமதிக்கப்பட்டார். ஒரு நாள் கங்கை இந்திரனின் சபைக்கு வந்தாள் அப்போது மெல்லிய தென்றல் வீசவே, அவளது மேலாடை சற்று விலகி அவளது மார்பு அழகைக் காட்டியது. கூடியிருந்த தேவர்கள் மரியாதைக்காக தலையை குனிந்தனர், ஆனால் மகாபிஷக் வெட்கமின்றி கங்கையின் அழகை வியந்து கண் இமைக்காமல் பார்த்துக் கொண்டே இருந்தார். இந்த நிலையில் கங்கையும் சற்று நிலை தடுமாறித்தான் போனாள். இதைக் கண்ட இந்திரன் இருவரையும் எச்சரித்து மகாபிஷனை உடனடியாக தேவர்களின் நகரான அமராவதியை விட்டு வெளியேறுமாறு கட்டளையிட்டான். கங்கையை அழைத்து மகாபிஷனின் இதயத்தைப் பிளந்து வந்தால் மீண்டும் அமராவதிக்கு வரலாம் என்று கூறிவிட்டார்.
# சந்தனு

## (மகாபிஷக்) சந்தனுவுக்கு அரச பதவி

யயாதியின் மகனான மன்னர் புருவின் வம்சத்தின் அரசர்களில் சிறந்த அரசன் பிரதீபன், தனது மகன்கள் இராச்சியத்தை ஆளும் தகுதி வந்ததும் அவர்களிடம் ஆட்சியை ஒப்படைத்துவிட்டு, துறவு மேற்கொள்ளத் தீர்மானித்தான். மூத்த மகன் தேவாபிக்குத்தான் அரச பதவி கொடுக்கப்பட்டிருக்க வேண்டும், ஆனால் அவனுக்கு சரும வியாதி இருந்ததால் (பார்க்கும்படி உள்ள குறை) சட்டப்படி பதவி மறுக்கப்படும் (பின்னாளில் திருதராஷ்டிரனுக்கு மறுக்கப்பட்டது) குறையுள்ள ஒருவர் அரசனாக முடியாது. இந்நிலையில் சந்தனுவுக்கு மகுடம் சூட்டப்பட்டது. தேவாபி, சந்தனுவின் ஆதரவில் வசிக்க மறுத்து சந்நியாசியாகி காட்டிற்கு தவம் மேற்கொள்ள போய்விடுகிறான். இளையவனுக்கு அரசபதவி வழங்கப்படுவதற்கு இதுவே முதலும், முன்னுதாரணமும் ஆனது.
# சந்தனு

## திருமணம்

துறவு மேற்கொண்ட பிரதீபன் ஒரு நாள் நதிக்கரையில் தியானம் செய்து கொண்டிருந்தபோது கங்கை வந்து அவனுடைய வலது தொடையில் அமர்ந்தாள். பெண்ணே நீ என் வலது தொடையில் அமர்ந்துவிட்டாய் அதனால் மகளுக்கு சமமானவளாகிறாய், இடது தொடையில் அமர்ந்திருந்தால் மனைவியாவாய். (திருமணத்தின் போது மணப்பெண்ணை இடது பக்கம் அமரச்செய்து மங்கல நாண் அணிவிக்கிற நடைமுறை இன்றும் இந்தியாவில் நிலவுகிறது.) ஒரு மகளின் விருப்பத்தை நிறைவேற்றுவது தந்தையின் கடமை உன் விருப்பம் என்ன? நான் உங்கள் மகன் சந்தனுவை மணம் முடிக்க விரும்புகிறேன் என்றாள் கங்கை. அப்படியே நடக்கும் என்று ஆசி வழங்கினார் பிரதீபன் சில நாட்களுக்குப் பிறகு தந்தையைக் காணவந்த சந்தனுவிடம் கங்கை என்ற அழகான பெண் உன்னை அணுகி திருமணம் செய்துகொள்ள விரும்புவாள், அவளது ஆசையை நிறைவேற்று அது தான் என் விருப்பமும் என்றார் பிரதீபன். விரைவிலேயே கங்கையும், சந்தனுவும் சந்தித்தனர். கங்கை ஒரு நிபந்தனை விதித்தாள். நான் என்ன செய்தாலும் என்னை எந்த கேள்வியும் கேட்கக் கூடாது, கேட்டால் உடனே போய்விடுவேன். கங்கை மீது காம வயப்பட்டிருந்த சந்தனு மறுமொழி சொல்லாமல் நிபந்தனையை ஏற்றுக்கொண்டான். கங்கை - சந்தனு திருமணம் நடந்து முடிந்தது.
# சந்தனு

## வசுக்கள்

கங்கை - சந்தனு இணையரின் முதல் குழந்தை பிறந்தது முதல் குழந்தை பிறந்த மகிழ்ச்சிக்கிடையே கங்கை முதல் குழந்தையை கங்கை நீரில் மூழ்கடித்தாள். அழகான மனைவியை இழக்க விரும்பாத சந்தனு அமைதி காத்தான். அடுத்த வருடமும் இப்படியே நடந்தது, இப்படியே கங்கை ஏழு குழந்தைகளை ஆற்றிலே மூழ்கடித்தாள். ஒவ்வொரு முறையும் சந்தனு அமைதியாகவே இருந்தான். எட்டாவது குழந்தையை கங்கையில் விடும்போது சந்தனு அழுது கூச்சலிட்டான். "ஏ! இரக்கமில்லாதவளே நிறுத்து அவன் ஒருவனாவது வாழட்டும்" என்றான். கங்கை அவனை பார்த்து சிரித்தாள், "உங்கள் வார்த்தையை மீறிவிட்டீர்கள், புரூரவரை ஊர்வசி விட்டுச் சென்ற மாதிரி, நானும் உங்களை விட்டு பிரிய வேண்டிய காலம் வந்துவிட்டது. நான் நதியில் விட்டது எட்டு வசுக்களில் ஏழுபேர், வசிட்டரின் பசுக்களை திருடிய குற்றத்திற்காக குழந்தைகளாக பிறக்க சாபம் பெற்றவர்கள். எட்டு பேரின் வேண்டுதலுக்காக நான் தாயானேன். அவர்கள் பூமியில் மிக மிகக் குறைந்த காலத்திற்கு வாழட்டும் என தீர்மானித்தேன், ஆனால் கடைசியாகப் பிறந்தவனை காப்பாற்ற முடியவில்லை, இவன் மிகவும் சிரமப்படுவான். திருமணம் செய்து கொள்ளமாட்டான். உமக்குப் பிறகு ஆட்சிக்கும் வரமாட்டான். உமக்கு அடுத்தபடியாக குடும்பத்தின் தலைவனாகவும் இருப்பான், ஆணாக இருக்கும் ஒரு பெண்ணின் கையால் மிக கேவலமாக மரணமடைவான்". குறுக்கிட்டான் "சந்தனு அப்படி நடக்காது, நடக்க விடமாட்டேன்" என்றான் ஆவேசத்துடன்."சரி விடுங்கள் உங்கள் மகனை வளர்த்து சிறந்த போர் வீரனாக்குவேன். போர் கலையில் தேர்ந்த பரசுராமனிடம் சீடனாகச் சேர்ப்பேன். மணவயதை அடைந்ததும் உங்களிடம் அழைத்து வருகிறேன் அப்போது சந்திப்போம்" என்று கூறி மகன் (வீடுமர்), தேவவிரதனுடன் மறைந்து விட்டாள், சந்தனு தனித்து விடப்பட்டான்.
# சந்தனு

## மறுமணம்

யை வற்புறுத்தும் காட்சி.]]
கங்கை- சந்தனு இணையரின் மகனான தேவவிரதன் (பீஷ்மர்) தேர்ந்த வீரனாக, அரசகுமாரனுக்கு உரிய தகுதியானவனாக இருந்தான். ஆனால் தேவவிரதன் (பீஷ்மர்) அரசாள மறுத்துவிட்டான். மீண்டும் சந்தனு காதல்வயப்பட்டான். கங்கையில் படகு ஓட்டிவந்த சத்தியவதியைக் கண்டான், அவளது உடலிலிருந்து வந்த இனிய நாற்றம் சந்தனுவை காதல் கொள்ள வைத்தது. சந்தனுவின் காதலை ஏற்க கங்கையைப் போன்றே அவளும் நிபந்தனை விதித்தாள். சந்தனுவின் நாட்டை ஆட்சி செய்ய தனது வயிற்றில் பிறக்கும் குழந்தைகளுக்கு உரிமை தந்தால் சம்மதிக்கிறேன் என்றாள். தேவவிரதன் (பீஷ்மர்) ஏற்கனவே அரசகுமாரனாக தயாராக இருக்கும்போது வேறு பிள்ளைகள் எப்படி முடியும். குழம்பிப் போன சாந்துனுவின் சங்கடத்தை போக்க அதிரடியாக ""நான் ஆட்சியை துறக்கிறேன்"" என அறிவிக்கிறான் தேவவிரதன். சத்தியவதி மீண்டும் கேட்கிறாள். "உங்கள் குழந்தைகள் என் மகனின் குழந்தைகளிடம் சண்டையிடுவார்களே எப்படி தடுப்பது தேவவிரதன் புன்னகைத்து தனது வம்ச சரித்திரத்தையே மாற்றும் முடிவு ஒன்றை எடுத்தான் எந்த வருத்தமுமின்றி "நான் திருமணமே செய்துகொள்ள மாட்டேன், எந்தப் பெண்ணுடனும் இருக்க மாட்டேன், எந்தக் குழந்தைக்கும் தந்தையாகவும் மாட்டேன்" இந்த அறிவிப்பு அண்ட சராசரத்தையும் திகைப்படையச் செய்தது. வானத்து தேவர்கள் ஒன்று கூடி (பீஷ்மர்) தேவவிரதனுக்கு தன் மரணத்தை, மரண நேரத்தை தானே தேர்ந்தெடுத்துக் கொள்ளலாம் என்று வரமளித்தனர். (பீஷ்மர்) தேவவிரதன் பிரம்மசர்யம் அனுசரிக்க முடிவெடுத்தான். சந்தனுவின் மறுமணம் இனிதே முடிந்தது. காலப்போக்கில் சித்ராங்கதன் மற்றும் விசித்திரவீரியன் என இருவர் பிறந்தனர். சிறிது காலத்திலேயே சந்தனு மரணமடைந்தான்.
# சந்தனு

## தலைமுறை அட்டவணை

<>  
</>
# அத்தினாபுரம்

**அஸ்தினாபுரம்**, இந்தியாவின் உத்தரப் பிரதேசம் மாநிலத்தின் மீரட் மாவட்டத்தில் அமைந்த பேரூராட்சி மற்றும் இந்தியாவின் பண்டைய நகரங்களில் ஒன்றாகும்.
# அத்தினாபுரம்

## அமைவிடம்

அத்தினாபுரம், மீரட் நகரத்திற்கு வடகிழக்கே 45.4 கிலோமீட்டர் தொலைவிலும்; புது தில்லிக்கு 133 கிலோமீட்டர் தொலைவில் கங்கை ஆற்றின் கரையில் அமைந்த பேரூராட்சி ஆகும்.
# அத்தினாபுரம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 15வார்டுகளும், 4,923 குடியிருப்புகளும் கொண்ட அஸ்தினாபுரம் பேரூராட்சியின் மக்கள் தொகை 26,452 ஆகும். மக்கள் தொகையில் 14,010 ஆண்கள் மற்றும் 12,442 பெண்கள் உள்ளனர். 6 வயதிற்குட்பட்ட குழந்தைகள் 13.52% ஆக உள்ளனர்.இதன் மக்கள் தொகை பட்டியல் சமூகத்தவர்கள் 32.35% வீதம் உள்ளனர் பாலின விகிதம் 1000 ஆண்களுக்கு 888 வீதம் உள்ளனர். இதன் சராசரி எழுத்தறிவு 73.48% ஆகும். அத்தினாபுரம் பேரூராட்சியில் இந்து சமயத்தின் 91.47% இசுலாமியர்1.67%, கிறித்தவர் 0.25% சீக்கியர்கள் 5.03%, சமணர்கள் 1.51%, பௌத்தர்கள் 0.02% மற்றும் பிறர் 0.05% வீதம் உள்ளனர்.
# அத்தினாபுரம்

## இந்து தொன்மவியலில் அத்தினாபுரம்

பண்டைய இந்தியாவில் குரு நாட்டை நிறுவியவர் சந்திர குல குரு ஆவார். குருநாட்டின் தலைநகரம் அஸ்தினாபுரம் ஆகும்.
# அத்தினாபுரம்

## ஆட்சியாளர்கள்

- குரு
- சாந்தனு
- பீஷ்மர்
- சித்ராங்கதன்- சாந்தனுவுக்கும் சத்தியவதிக்கும் பிறந்தவர்
- விசித்திரவீரியன் - சித்ராங்கதனின் தம்பி
- திருதராட்டிரன் - - அம்பிகாவின் மகன் (விசித்திரவீரியனின் முதல் மனைவி)
- பாண்டு - அம்பாலிகாவின் மகன் (விசித்திரவீரியனின் இரண்டாம் மனைவி)
- துரியோதனன்- திருதராட்டிரன் மகன்
- தருமர் - குந்தியின் மகன்
- பரீட்சித்து - அபிமன்யு - உத்தரைக்கும் பிறந்தவன்
- ஜனமேஜயன் - பரீட்சித்தின் மகன்
# இ. அம்பிகைபாகர்

**இ. அம்பிகைபாகர்** (கவிஞர் அம்பி, 17 பெப்ரவரி 1929 – 27 ஏப்ரல் 2024) ஈழத்தின் குறிப்பிடத்தக்க எழுத்தாளர்களில் ஒருவராவார். 1950 ஆம் ஆண்டு முதல் எழுதி வந்தார். கவிதை, கவிதை நாடகம், சிறுகதை, கட்டுரை, விமர்சனம், ஆய்வு முதலான துறைகளில் அறியப்பட்டவர். புலம்பெயர்ந்து சிட்னியில் வசித்து வந்தார். சிறுவர் இலக்கியத்திற்கு குறிப்பாக புலம்பெயர் நாடுகளில் தமிழ்ச் சிறார்களுக்காக கவிதைகளை எழுதி வந்தவர்.
# இ. அம்பிகைபாகர்

## வாழ்க்கைச் சுருக்கம்

இராமலிங்கம் அம்பிகைபாகர் என்ற இயற்பெயரைக்கொண்ட கவிஞர் அம்பி இலங்கையில் வடக்கே நாவற்குழியில் பிறந்தார். தனது ஆரம்பக்கல்வியை நாவற்குழி சி.எம்.எஸ் பாடசாலையிலும் பின்னர் உயர் கல்வியை யாழ். பரி. யோவான் கல்லூரியிலும் தொடர்ந்த அவர் அறிவியல் மற்றும் கணித ஆசிரியராக இலங்கையில் பல பாகங்களிலும் பணியாற்றினார். கொழும்பு கல்வி வெளியீட்டுத் திணைக்களத்தில் தமிழ் பாடநூல் ஆசிரியராகவும் பணியாற்றிய அம்பி, 1981 இல் பாப்புவா நியூகினி நாட்டிற்கு பணிநிமித்தம் சென்று அதன்பின்னர் 1992 ஆம் ஆண்டில் ஆத்திரேலியாவுக்கு புலம்பெயர்ந்தார்.
# இ. அம்பிகைபாகர்

## எழுத்துலகில்

தினகரன் இதழில் வெளிவந்த *இலட்சியக் கோடி* என்ற சிறுகதையின் மூலம் அறிமுகமானவர். தமிழ்நாட்டில் அண்ணாத்துரை முதலமைச்சராகவிருந்த காலப்பகுதியில் அனைத்துலக தமிழாராய்ச்சி மாநாட்டினை முன்னிட்டு நடாத்தப்பட்ட கவிதைப் போட்டிகளில் தங்கப் பதக்கம் வென்றவர். ஈழத்தின் தேசிக விநாயகம்பிள்ளையாக சுபமங்களா இதழால் வர்ணிக்கப்பட்டவர். யாழ்ப்பாணம், தெல்லிப்பழை, யூனியன் கல்லூரியின் "வாழ்த்தி வணங்கி மகிழ்வோம் உவந்து தலை தாழ்த்திப் பணிந்து தொழுவோம்" என்ற பாடசாலைப் பண் கவிஞர் அம்பியால் எழுதப்பட்டு இன்றும் படிக்கப்பட்டு வருகிறது.
# இ. அம்பிகைபாகர்

## சமூகப்பணி

கொழும்பில் பாடவிதான அபிவிருத்தி சபையில் பணியாற்றியவர். பல பாட நூல்களின் ஆலோசகராக விளங்கியவர். ஆத்திரேலியாவில் தமிழ் மாணவர்களுக்கென பாட நூல்கள் உருவாக்கப்பட்டபோது இவரது ஆலோசனைகளும் பெறப்பட்டன. தலைமுறை இடைவெளி தொடர்பான கருத்தாடல்களுக்கும் இவர் தலைமை வகித்திருந்தார்.
# இ. அம்பிகைபாகர்

## டாக்டர் கிறீன் குறித்து ஆராய்ச்சி

இவர் தமிழுக்குச் செய்த அரும்பணிகளில் ஒன்று மருத்துவத் தமிழ் முன்னோடி மருத்துவர் டாக்டர் சாமுவேல் ஃபிஸ்க் கிறீனை தமிழ் உலகுக்கு அறிமுகப்படுத்தியது. கிறீனுக்கு இலங்கை அரசு முத்திரை வெளியிடுவதற்கு ஆக்கபூர்வமாக உழைத்தவர். டாக்டர் கிறீன் பற்றி ஆய்வுகள் செய்து பல நூல்களை எழுதி வெளியிட்டார்.
# இ. அம்பிகைபாகர்

## படைப்புகள்

- *கிறீனின் அடிச்சுவடு* (யாழ்ப்பாணம், 1967)
- *அம்பி பாடல்* (சிறுவர் பாடல்கள், சுன்னாகம், 1969)
- *வேதாளம் சொன்ன கதை* (மேடை நாடகம், கொழும்பு, 1970)
- *கொஞ்சும் தமிழ்* (சிறுவர் பாடல்கள், கொழும்பு, 1992)
- *அந்தச் சிரிப்பு*
- *யாதும் ஊரே; ஒரு யாத்திரை*
- *அம்பி கவிதைகள்* (சென்னை, 1994)
- மருத்துவத் தமிழ் முன்னோடி (சென்னை, 1995)
- *Ambi's Lingering Memories* (Poetry, பப்புவா நியூ கினி, 1993, 1996)
- *Scientific Tamil Pioneer Dr Samuel Fisk Green* (கொழும்பு, 1998)
- *உலகளாவிய தமிழர்* 1999
- *A String of Pearls*
- *பாலர் பைந்தமிழ்*
- *Lingering Memories* (ஆங்கிலம் மூலம் கற்கும் தமிழ்க்குழந்தைகளுக்கான கவிதை நூல்)
- *The World Wide Tamils*
- *A String of Pearls*
# இ. அம்பிகைபாகர்

## விருதுகள்

- உலகத் தமிழாராய்ச்சி மாநாட்டு விருது (தங்கப்பதக்கம், 1968)
- இலங்கை இந்து கலாசார அமைச்சின் ‘தமிழ்மணி விருது’ (1993)
- கொஞ்சும் தமிழ் சிறுவர் இலக்கிய நூலுக்கு இலங்கை சாகித்திய விருது (1994)
- அவுஸ்திரேலியாவில் மெல்பன் ‘நம்மவர்’ விருது (1997)
- கனடாவில் சி. வை. தாமோதரம் பிள்ளை விருது (தங்கப்பதக்கம், 1998)
- அவுஸ்திரேலியா கன்பராவில் தமிழ் இலக்கிய கலைச்சங்கத்தின் விருது (2004)  
இலங்கையில் மல்லிகை, ஞானம் ஆகிய இலக்கிய இதழ்கள் முகப்பில் அம்பியின் உருவப்படத்துடன் அவரது பணியை பாராட்டி கட்டுரை எழுதி பெருமைப்படுத்தியுள்ளன.
# இ. அம்பிகைபாகர்

## நாடகங்கள்

அம்பியின் வேதாளம் சொன்ன கதை கவிதை நாடகம், இலங்கையில் தாசீசியசின் நெறியாள்கையிலும், யாழ்பாடி என்ற கவிதை நாடகம் அவுஸ்திரேலியாவில் அண்ணாவியார் இளைய பத்மநாதனின் அண்ணாவியத்திலும் அரங்கேறின. அம்பியின் பவளவிழாவை முன்னிட்டு அவரது வாழ்வையும் பணிகளையும் சித்திரிக்கும் விரிவான ஆய்வு நூல் (அம்பி: வாழ்வும் பணியும்) 2003 ஆம் ஆண்டு வெளியாகியது.
# நாகசுரம்

**நாகசுரம்** (*Nadaswaram*) என்பது துளைக்கருவி வகையைச் சேர்ந்த ஓர் இசைக்கருவியாகும். இது **நாதசுவரம்**, **நாதசுரம்**, **நாகஸ்வரம்**. **நாயனம்** என்று பலவாறு அழைக்கப்படுவது உண்டு. சிறப்பாகத் தென்னிந்தியா, இலங்கை போன்ற இடங்களிலும், தென்னிந்திய இனத்தவர் வாழும் உலகின் பிற பகுதிகளிலும் இந்த இசைக்கருவி வழக்கில் உள்ளது. திறந்த இடத்தில் இசைப்பதற்கு ஏற்றது. வெகு தூரத்தில் இருந்து கேட்டாலும் இன்பத்தைத் தரும் இயல்பினைக் கொண்டது.  
தென்னிந்தியாவில் இது ஒரு மங்கலமான இசைக்கருவியாகக் கருதப்படுவதனால், பொதுவாக எல்லாவகையான நன் நிகழ்வுகளிலும் இதற்கு ஒரு இடம் உண்டு. வசதியான பெரிய கோயில்களில் அன்றாடம் இது பல தடவைகள் இசைக்கப்படுவது வழக்கம். ஏனையவற்றில் சிறப்பு வழிபாட்டு நிகழ்வுகளின் போது பயன்படுகின்றது. தவிரவும், தனிப்பட்டவர்களின் திருமணம், பூப்புனித நீராட்டுப் போன்ற நிகழ்ச்சிகளிலும், சமய சார்பற்ற பல பொது நிகழ்வுகளிலும் நாகசுவரம் சிறப்பிடம் பெறுகின்றது.  
இவ்வாத்தியம் முன்பு தென்னிந்தியாவிலுள்ள நாகூர், நாகபட்டிணம் முதலிய ஊர்களில் உள்ளவர்களான, நாகசர்பத்தைத் தெய்வமாகப் பூசித்த நாகர் என்ற சாதியரினால் வாசிக்கப்பட்டு வந்தது. நாகத்தின் போன்று உருவத்தைப் போன்று நீண்டிருந்ததின் காரணமாகவும் நாதசுவரம் என்னும் பெயர் ஏற்பட்டது. இதனுடைய இனிமையான நாதம் காரணமாக பிற்காலத்தில் இது நாதஸ்வரம் எனப்பட்டது.  
பல்லாண்டுகளாக திமிரி என்னும் நாகசுவரமே வாசிக்கப்பட்டது. இதன் நீளம் குறைவாக இருக்கும். இதில் சில மாற்றங்களோடு நாகசுவர மேதை டி. என். ராஜரத்தினம் பிள்ளை அறிமுகப்படுத்தியதுதான் தற்போது புழக்கத்தில் உள்ள பாரி நாகசுவரம் ஆகும். திமிரி நாகசுவரத்தைவிட பாரி நாகசுவரம் நீளமாக இருப்பதுடன், இசைக் கலைஞர்களால் நீண்ட நேரம் வாசிக்க சுருதி அளவுடன் இருப்பது இதன் தனிச்சிறப்பாகும்.
# நாகசுரம்

## தோற்றம்

நாகசுரம் ஒரு பண்டைத் தமிழ் இசைக்கருவியாகத் தெரியவில்லை. சங்ககாலத் தமிழ் இலக்கியங்களோ அல்லது இடைக்கால இலக்கியங்களோ இந்த இசைக்கருவி தொடர்பான தகவல் எதையும் தரவில்லை. சிலப்பதிகாரத்தில் கூறப்படும் வங்கியம் என்னும் இசைக்கருவியுடன் இதனைத் தொடர்புபடுத்தச் சிலர் முயன்ற போதிலும் அது புல்லாங்குழல் போன்ற ஒரு கருவியே என்று பலர் கருதுகிறார்கள். இசைக் கலைஞர்கள் பற்றிக் குறிப்பிடுகின்ற கல்வெட்டுக்களிலும் இது பற்றிய குறிப்புக்களோ அல்லது அதனோடு தொடர்புடைய இசைக் கலைஞர் பற்றிய குறிப்புக்களோ இதுவரை கிடைக்கவில்லை. அத்துடன் இதன் துணை இசைக்கருவியாக விளங்குகின்ற தவிலும் கூட இத் தகவல் மூலங்கள் எதிலும் காணக் கிடைக்கவில்லை.  
17 ஆம் நூற்றாண்டைச் சேர்ந்த பாதசங்கிரகம் என்னும் இசை நூல் துளைக் கருவிகள் பற்றிக் கூறுகின்ற போது இக் கருவியையும் நாகசுரம் என்ற பெயரில் பட்டியல் இடுகின்றது. இதுவே தற்போதைய நிலையில், கிடைக்கின்ற முதல் வரலாற்றுக் குறிப்பு எனலாம்.
# நாகசுரம்

## அமைப்பு

இது வட இந்தியக் குழல் இசைக்கருவியான ஷெனாய் போன்றது ஆகும். எனினும் இது ஷெனாயை விட அளவில் பெரியது. இது வன்மரத்தினால் செய்யப்பட்ட உடலையும், மரத்தினால் அல்லது உலோகத்தினால் செய்யப்படும் விரிந்த அடிப் பகுதியையும் கொண்டது. நாதசுவரம் ஆச்சாமரம் என்னும் மரத்தால் செய்யப்படுகின்றது. இதன் பாகங்கள் வருமாறு:  
1. வட்டவடிவமாக விரிந்து காணப்படும் அணைசு.
1. உள் கூடான நீண்ட மரக்குழலால் ஆன உடல்
1. உடலின் மேற் பொருத்தப்படும் கெண்டை (செப்புத் தகடு)
1. அவ்வப்போது வைத்து இசைக்கப்படும் சீவாளி.
உடலின் மேற்பாகத்தில் 12 துளைகள் உள்ளன. மேலிருந்து வரும் 7 துளைகளும் இசைப்பதற்கு ஏற்றவை. மற்றைய ஐந்தையும் அவ்வப்போது மெழுகால் அடைத்தும் திறந்தும் கொள்வார்கள். நாதசுவரத்தின் நீளம் சுமார் 2.5 அடி.
# நாகசுரம்

## அமைப்பு

#### ஒத்து

நாதசுரத்திற்கு சுருதி கருவியாக விளங்குவது *ஒத்து* என்ற நாதசுவரத்தைப் போன்றவடிவமுள்ள ஒரு கருவி. இதிலிருந்து ஆதார சுருதி மட்டும் தான் வெளிவரும். இதனை ஒருவர் வாயில் வைத்து, தொடர்ச்சியான ஒலியை எழுப்பி வருவார். இன்று இந்தக்கருவிக்குப் பதிலாக சுருதிப்பெட்டி பயன்படுத்தப்படுகின்றது.
# நாகசுரம்

## அமைப்பு

#### பெரியமேளம்

நாதசுவரத்துக்கு தாளக் கருவியாக அமைவது தவில் (அல்லது தவுல்) என்ற தோற்கருவியாகும். இதனால் நாதசுவர இசைக்கலைஞர்கள் பொதுவாகத் தவில் இசைக் கலைஞருடன் சேர்ந்து குழுக்களாகவே செயல்படுவது வழக்கம். நாதசுவரக் கலைஞர், ஒத்து வாசிப்பவர், தவில் வித்துவான், தாளக் கலைஞர் (ஜால்ரா) ஆகிய நால்வரும் ஒன்று சேர்ந்த இசைக்குழுவைப் *பெரியமேளம்* என அழைப்பர்
# நாகசுரம்

## வாசிக்கும் முறை

நாகசுவர வாசிப்பில் மல்லாரி வாசிப்பது என்ற ஒரு முறை உள்ளது. இது குரு சிஷ்ய பாரம்பரியத்தில் கற்பிக்கப்பட்டு பின்பற்றப்படுகிறது. கோயில்களில் தெய்வத் திருமேனிகளுக்கு திருமஞ்சனம் செய்யும்போது தீர்த்த மல்லாரி, திருமஞ்சனம் முடிந்து அலங்கரிக்கப்பட்ட பின் திருவமுது படைக்கும்போது தளிகை மல்லாரி, இறைவன் எழுந்தருளும்போது பெரிய மல்லாரி, சின்ன மல்லாரி ஆகியவை நாகசுவரத்தில் வாசிக்கப்படும். மல்லாரி வாசிக்கப்படும் ஒழுங்கைக் கொண்டே கோயிலுக்கு வெளியே உள்ளவர்கள் தெரிந்து கொள்ளலாம்.. இது ஒரு வகை நாணல் என்ற புல் வகையால் செய்யப்படும். இந்த நாணலைக் ‘கொறுக்கைத் தட்டை’ என்பர். இதனை ஆற்றங்கரையிலிருந்து கொண்டு வந்து காயப்போட்டு ஒரு வருடம் ஆனதும் நெல் வேகவைக்கும் போது கூட வேக வைத்து, நீராகாரத்தில் ஊறவைத்து மிருதுவாக்கி சுதிக்கு ஏற்ப அதை வெட்டி சீவாளி தயாரிக்கிப்படுகிறது. இச்சீவாளியையும் நாதசுவரத்தையும் இணைக்கும் கெண்டை என்ற பகுதி சீவாளியோடு இணைக்கப்பட்டிருக்கும்.  
**நாதஸ்வரம்**
நாதஸ்வரம் ஒரு இசைக்கருவி ஆகும். இதில் இசை உருவாதற்கு சீவாளி, நாதஸ்வரக் குழலில் அமைந்திருக்கும் துளைகள் காரணமாகின்றன. சீவாளியில் அமைந்திருக்கும் மெல்லிய இடைவெளியில் வாயிலிருந்து காற்று அனுப்பப்படுகிறது. இதனால் சீவாளியினால் அடிப்படை சுரம் உருவாக்கப்படுகிறது. நாதஸ்வரக் குழலில் இருக்கும் துறைகளைப் பயன்படுத்தி, நாதஸ்வர குழலினுள் இருக்கும் காற்றின் அளவு மாற்றியமைக்கப்படுகிறது. இதன் விளைவாக காற்று பலவித சுர, நாத வேறுபாடுகளைக் கொண்ட இசையாக மாறுகிறது.
# நாகசுரம்

## வகைகள்

நாதசுவரத்தில் இரண்டு வகைகள் உண்டு:* திமிரி*, *பாரி*. திமிரி நாதசுவரம் உயரம் குறைவாகவும், ஆதார சுருதி அதிகமாகவும் இருக்கும். பாரி நாதசுவரம் உயரம் அதிகமாகவும், ஆதார சுருதி குறைவாகவும் இருக்கும்.
# நாகசுரம்

## பயன்பாடு

நாதசுவரம் மங்கல இசைக்கருவியாக பயன்படுகிறது. கோவில்கள் சுப நிகழ்ச்சிகள் ஆகியவற்றிற்கு பயன்படுத்த ஏற்ற இசைக்கருவியாகும். நாதசுவரங்கள் உட்புற நிகழ்ச்சிகளை விட திறந்த வெளிகளில் பயன்படுத்த மிகவும் ஏற்றதாகும். ஏனெனில் இவற்றின் இசை பெருக்கும் திறன் அதிகமாகும்.
# நாகசுரம்

## பிரபல நாதசுவரக் கலைஞர்கள்

### தென்னிந்தியா

- டி. என். ராஜரத்தினம் பிள்ளை
- திருவிழா ஜெயசங்கர்
- சேக் சின்ன மௌலானா
- மதுரை பொன்னுசாமி சகோதரர்கள்
- காரைக்குறிச்சி அருணாசலம் பிள்ளை
- நாமகிரிப்பேட்டை கிருஷ்ணன்
- செம்பொனார்கோயில் எஸ். ஆர். டி. வைத்தியநாதன்
- செம்பொனார்கோயில் இராமசுவாமி பிள்ளை
- செம்பொனார்கோயில் சகோதரர்கள்
- திருவிடைமருதூர் பி. எஸ். வி. ராஜா
- திருவீழிமிழலை எஸ். சுப்பிரமணிய பிள்ளை
- திருவீழிமிழலை எஸ். நடராஜ சுந்தரம் பிள்ளை
- திருவீழிமிழலை எஸ். தக்சிணாமூர்த்தி பிள்ளை
- குழிக்கரை காளிதாஸ் பிள்ளை
- நீடாமங்கலம் என். டி. எம். சண்முக வடிவேல்
- திருமெய்ஞானம் நடராஜசுந்தரம் பிள்ளை
- திருப்பாம்புரம் நடராஜசுந்தரம் பிள்ளை
- மன்னார்குடி பரமசிவம் பிள்ளை
- சிதம்பரம் வைத்தியநாத பிள்ளை
- சேசம்பட்டி சிவலிங்கம்
# நாகசுரம்

## பிரபல நாதசுவரக் கலைஞர்கள்

### யாழ்ப்பாணம்

- வி. கே. கானமூர்த்தி
- வி. கே. பஞ்சமூர்த்தி
- அளவெட்டி என்.கே. பத்மநாதன்
- கே. எம். பஞ்சாபிகேசன்
# நாகசுரம்

## இதனையும் காண்க

- மங்கல இசை
# கிளாரினெட்

காகளம் அல்லது **கிளாரினெட்** (*clarinet*) துளைக்கருவி (*aero phones*) வகையைச் சேர்ந்த ஓர் இசைக்கருவியாகும். இது ஒரு மேற்கத்திய இசைக்கருவியெனினும் கருநாடக இசைக்கும் தற்போது பயன்படுத்தப்படுகின்றது.  
உலகின் முதல் நாகரிகமான எகிப்திய நாகரிக காலகட்டத்தில் இலையை சுருட்டி குழல் போலாக்கி ஊதினார்கள். பின்னர் அது 12ஆம் நூற்றாண்டில் பிரான்சில் சலூமூ (Chalumeau) எனும் வாத்தியக் கருவியாக வடிவெடுத்தது. 17ஆம் நூற்றாண்டில் அது மேலும் புது வடிவெடுத்தது. பின்னர் அதில் ஒரு பிரிவாக, கிளாரினெட் என்னும் வாத்தியக் கருவி, 18ஆம் நூற்றாண்டில் 13 ஆகஸ்ட் 1655 இல் ஜெர்மனியில் லைப்சிக் என்னுமிடத்தில் பிறந்த யொஹான் கிரிஸ்டோப் டென்னர் என்பவரால் கண்டுபிடிக்கப்பட்டது. கிளாரினெட், கிட்டத்தட்ட 66 முதல் 71 செமீ வரை நீளமும், 12,5 மிமீ தொடக்கம் 13 மிமீ வரை அகலமும் கொண்டது. இன்று இக்கருவியின் பயன் விரிவடைந்து தற்போது ஜாஸ் இசையிலும் பயன்படுத்தப்படுகிறது.
# கிளாரினெட்

## அமைப்பு

காகளம் ஏறக்குறைய நாதசுவரம் இசைக் கருவியின் வடிவத்தை ஒத்தது. ரீட் (Reed) என்று சொல்லப்படும் பகுதி கருவியின் முனையில் வாய் வைத்து ஊதுவதற்கு ஏற்ற வகையில் பொருத்தப்பட்டிருக்கும். குழல் வெள்ளியினாலோ மரத்தினாலோ செய்யப்பட்டிருக்கும். இதன் மேல் பல துளைகள் போடப்பட்டிருக்கும். அவற்றைத் தேவைக்கேற்ப மூடித் திறப்பதற்கு சாவிகள் துளைகளின் அருகிலேயே இணைக்கப்பட்டிருக்கும்.
# கிளாரினெட்

## கருநாடக இசையில்

19ஆம் நூற்றாண்டில் மகாதேவ நட்டுவனார் இக்கருவியை பரத நாட்டிய அரங்குகளில் சின்னமேளம் என்று சொல்லப்படும் இசைக்கருவிகளோடு முதன் முதலாக பயன்படுத்தினார்.
# கிளாரினெட்

## புகழ்பெற்ற காகளம் இசைக் கலைஞர்கள்

ஏ. கே. சி. நடராஜன்
# ஆகத்து 26

## நிகழ்வுகள்

- 683 &ndash; உமையா கலீபு முதலாம் யசீதின் இராணுவத்தினர் மதீனாவில் 11,000 பேரைக் கொன்றனர்.
- 1071 &ndash; செல்யூக்குகள் பைசாந்திய இராணுவத்தை மான்சிக்கெர்ட் போரில் தோற்கடித்தனர். இவர்கள் விரைவில் அனத்தோலியாவின் பெரும் பகுதிகளைக் கைப்பற்றினர்.
- 1303 &ndash; தில்லி சுல்தான் அலாவுதீன் கில்சி சித்தோர்காரைக் கைப்பற்றினான்.
- 1542 &ndash; பிரான்சிசுக்கோ டி ஒரிலானா அமேசா ஆற்றின் வழியே சென்று அத்திலாந்திக் பெருங்கடலை அடைந்தார்.
- 1748 &ndash; அமெரிக்காவின் முதலாவது லூதரனியத் திருச்சபை பிலடெல்பியாவில் நிறுவப்பட்டது.
- 1768 &ndash; ஜேம்ஸ் குக் தனது முதலாவது கடற்பயணத்தை இங்கிலாந்தில் இருந்து *என்டெவர்* கப்பலில் ஆரம்பித்தார்.
- 1789 &ndash; பிரான்சியப் புரட்சி: மனிதர்களின் மற்றும் குடிமக்களின் உரிமைகள் சாற்றுரை பிரான்சிய நாடாளுமன்றத்தினால் ஏற்றுக்கொள்ளப்பட்டது.
- 1791 &ndash; நீராவிக் கப்பலுக்கான அமெரிக்கக் காப்புரிமத்தை ஜோன் பிட்ச் பெற்றுக் கொண்டார்.
- 1795 &ndash; திருகோணமலை, பிரெடரிக் கோட்டையை ஸ்டுவேர்ட் தலைமையிலான பிரித்தானியப் படையினர் ஒல்லாந்தரிடம் இருந்து மீளக் கைப்பற்றினர்.
- 1814 &ndash; சிலி விடுதலைப் போர்: சிலியில் கிளர்ச்சியாளர்களுக்கிடையே சண்டை மூண்டது.
- 1883 &ndash; இந்தோனேசியாவின் கிரக்கத்தோவா எரிமலைத் தீவு கடைசித் தடவையாக வெடிக்க ஆரம்பித்தது.
- 1914 &ndash; முதலாம் உலகப் போர்: 20-நாள் முற்றுகையை அடுத்து, செருமானியக் குடியேற்ற நாடான டோகோலாந்து பிரான்சிய, பிரித்தானியப் படைகளிடம் சரணடைந்தது.
- 1920 &ndash; ஐக்கிய அமெரிக்காவில் பெண்களுக்கு வாக்குரிமை வழங்கும் அரசியலமைப்பின் 19-வது திருத்தச்சட்டமூலம் அமுலுக்கு வந்தது.
- 1922 &ndash; கிரேக்க-துருக்கியப் போர் (1919–22): துருக்கிய இராணுவத்தினரின் பெரும் தாக்குதல்களில் கிரேக்கத்தின் முக்கிய பாதுகாப்பு அரண்கள் தகர்க்கப்பட்டன.
- 1942 &ndash; உக்ரைனில் *சோட்கிவ்* என்ற இடத்தில் நாட்சி ஜெர்மனியர் காலை 2.30 மணிக்கு யூதர்களை அவர்களின் வீடுகளில் இருந்து வெளியகற்றி குழந்தைகள், நோயாளிகள் உட்பட 500 பேரை கொன்று குவித்தனர். இப்படுகொலைகள் இரண்டு நாட்களுக்குத் தொடர்ந்தன.
- 1944 &ndash; இரண்டாம் உலகப் போர்: சார்லஸ் டி கோல் பாரிசினுள் நுழைந்தார்.
- 1966 &ndash; தென்னாப்பிரிக்காவில் எல்லைப் போர் ஆரம்பமானது.
- 1970 &ndash; ஐக்கிய அமெரிக்காவில் புதிய பெண்ணிய இயக்கம் பெண்களுக்கான சமத்துவத்தை வலியுறுத்தி பணி நிறுத்தங்களில் ஈடுபட்டது.
- 1972 &ndash; 22வது ஒலிம்பிக் போட்டிகள் செருமனி, மியூனிக்கில் ஆரம்பமானது.
- 1977 &ndash; பிரெஞ்சு மொழி உரிமை ஆவணம் கியூபெக் சட்டமன்றத்தில் ஏற்றுக் கொள்ளப்பட்டது.
- 1978 &ndash; அல்பீனோ லூசியானி முதலாவது அருளப்பர் சின்னப்பர் என்ற பெயரில் திருத்தந்தையாகத் தேர்ந்தெடுக்கப்பட்டார்.
- 1978 &ndash; முதலாவது செருமனிய விண்வெளி வீரர் சோயூஸ் விண்கலத்தில் விண்ணுக்குப் பயணமானார்.
- 1993 &ndash; யாழ்ப்பாணம், கிளாலியில் இரண்டு இலங்கைக் கடற்படைப் படகுகள் கடற்கரும்புலிகளால் மூழ்கடிக்கப்பட்டது.
- 1997 &ndash; அல்சீரியாவில் 60-இற்கு மேற்பட்டோர் பென் அலி என்ற இடத்தில் படுகொலை செய்யப்பட்டனர்.
- 1999 &ndash; உருசியக் குடியரசான தாகெஸ்தானை இசுலாமியத் தீவிரவாதிகள் ஊடுருவியதற்குப் பதிலடியாக, உருசியா இரண்டாவது செச்சினியப் போரை ஆரம்பித்தது.
- 2006 &ndash; திருகோணமலை மூதூர் கிழக்கில் இலங்கை விமானப்படைப் போர் விமானங்கள் நடத்திய குண்டுவீச்சில் பொதுமக்கள் இருவர் கொல்லப்பட்டனர்.
# ஆகத்து 26

## பிறப்புகள்

- 1728 &ndash; லாம்பர்ட், சுவிட்சர்லாந்து கணிதவியலாளர், இயற்பியலாளர், வானியலாளர் (இ. 1777)
- 1743 &ndash; அந்துவான் இலவாசியே, பிரான்சிய வேதியியலாளர், உயிரியலாளர் (இ. 1794)
- 1873 &ndash; லீ டி பாரெஸ்ட், அமெரிக்கக் கண்டுபிடிப்பாளர், மின்னணுவியலின் முன்னோடி (இ. 1961)
- 1880 &ndash; கியோம் அப்போலினேர், இத்தாலிய-பிரான்சிய எழுத்தாளர் (இ. 1918)
- 1882 &ndash; ஜேம்ஸ் பிராங்க், நோபல் பரிசு பெற்ற செருமானிய இயற்பியலாளர் (இ. 1964)
- 1883 &ndash; திரு. வி. கலியாணசுந்தரனார். தமிழறிஞர் (இ. 1953)
- 1910 &ndash; அன்னை தெரேசா, நோபல் பரிசு பெற்ற மக்கெடோனிய-இந்திய அருட்சகோதரி (இ. 1997)
- 1918 &ndash; காத்தரைன் ஜான்சன், அமெரிக்க இயற்பியலாளர், கணிதவியலாளர் (இ. 2020
- 1927 &ndash; அ. அமிர்தலிங்கம், ஈழத்து அரசியல்வாதி (இ. 1989)
- 1928 &ndash; சிவா பசுபதி, இலங்கையின் முன்னாள் சட்டமா அதிபர் (இ. 2025)
- 1933 &ndash; வி. தெட்சணாமூர்த்தி, ஈழத்து தவில் கலைஞர் (இ. 1978)
- 1934 &ndash; அ. ஜெ. கனகரத்னா, ஈழத்து இலக்கியவாதி (இ. 2006)
- 1950 &ndash; பொன். சிவகுமாரன், ஈழ விடுதலைப் போராட்டத்தில் நஞ்சு அருந்தி உயிர் நீத்த முதலாவது போராளி (இ. 1974)
- 1954 &ndash; ராஜ்கிரண், இந்தியத் திரைப்பட இயக்குநர், நடிகர்
- 1956 &ndash; மேனகா காந்தி, இந்திய அரசியல்வாதி
- 1964 &ndash; சுரேஷ், தென்னிந்தியத் திரைப்பட நடிகர்.
- 1971 &ndash; தாலீயா, மெக்சிக்கோ-அமெரிக்கப் பாடகி, நடிகை
- 1980 &ndash; கிறிஸ் பைன், அமெரிக்க நடிகர்
# ஆகத்து 26

## இறப்புகள்

- 1723 &ndash; ஆன்டன் வான் லீவன்ஹூக், டச்சு உயிரியலாளர் (பி. 1632)
- 1865 &ndash; யோகான் பிரான்சு என்கே, செருமானிய வானியலாளர் (பி. 1791)
- 1910 &ndash; வில்லியம் ஜேம்ஸ், அமெரிக்க மெய்யியலாளர், உளவியலாளர் (பி. 1842)
- 1918 &ndash; கியோம் அப்போலினேர், பிரான்சிய எழுத்தாளர் (பி. 1880)
- 1923 &ndash; எர்த்தா அயர்டன், பிரித்தானிய, பொறியியலாளர், கணிதவியலாளர், இயற்பியலாளர் (பி. 1854)
- 1951 &ndash; அபலா போஸ், வங்காள சமூக சேவகர் (பி. 1864)
- 1969 &ndash; எஸ். எஸ். வாசன், தென்னிந்தியத் திரைப்படத் தயாரிப்பாளர் (பி. 1904)
- 2012 &ndash; த. சரவணத் தமிழன், தனித்தமிழ் அறிஞர், நூலாசிரியர்
- 2014 &ndash; மா. ரா., எழுத்தாளர், தமிழ்த் திரைப்பட கதை வசனகர்த்தா
# ஆகத்து 26

## சிறப்பு நாள்

- பெண்கள் சமத்துவ நாள் (ஐக்கிய அமெரிக்கா)
# ஐ.எசு.ஓ 4217

## பயன்பாட்டிலுள்ள குறியீடுகள்
| UYU | 858 | 2 | உருகுவே பீசோ | உருகுவே |  |
| UZS | 860 | 2 | Uzbekistan Som | உஸ்பெகிஸ்தான் |  |
| VEB | 862 | 2 | Venezuelan bolívar | வெனிசுலா |  |
| VND | 704 | 2 | டொங் | வியட்நாம் |  |
| VUV | 548 | 0 | வட்டு | வனுவாத்து |  |
| WST | 882 | 2 | தாளா | சமோவா |  |
| XAF | 950 | 0 | CFA Franc BEAC | கமரூன் ,மத்திய ஆபிரிக்க குடியரசு, கொங்கோ, சாட், எக்குவடோரியல் கினி , காபொன் |  |
| XAG | 961 | . | வெள்ளி | (one Troy ounce) |  |
| XAU | 959 | . | பொன் | (one Troy ounce) |  |
| XBA | 955 | . | European Composite Unit | (EURCO) (Bonds market unit) |  |
| XBB | 956 | . | European Monetary Unit | (E.M.U.-6) (Bonds market unit) |  |
| XBC | 957 | . | European Unit of Account 9 | (E.U.A.-9) (Bonds market unit) |  |
| XBD | 958 | . | European Unit of Account 17 | (E.U.A.-17) (Bonds market unit) |  |
| XCD | 951 | 2 | East Caribbean Dollar | அங்கியுலா, அன்டிகுவாவும் பர்புடாவும் , டொமினிக்கா , கிரெனடா , மொண்சுராட், சென். கிட்ஸும் நெவிஸும் , சென் லூசியா , செயிண்ட். வின்செண்டும் கிரெனேடின்சும் |  |
| XDR | 960 | . | Special Drawing Rights | அனைத்துலக நாணய நிதியம் |  |
| XFO | Nil | . | Gold-Franc | (Special settlement currency) |  |
| XFU | Nil | . | UIC Franc | (Special settlement currency) |  |
| XOF | 952 | 0 | CFA Franc BCEAO | பெனின்,புர்கினா ஃபாசோ, கோட்டே டிலோவேரே,கினி-பிசாவு, மாலி , நைகர் , செனகல் ,டோகோ |  |
| XPD | 964 | . | பிளாடியம் | (one Troy ounce) |  |
| XPF | 953 | 0 | CFP franc | பிரெஞ்சு பொலினீசியா, நியு கலிடோனியா, வலிசும் புடானாவும் |  |
| XPT | 962 | . | பிளாட்டினம் | (one Troy ounce) |  |
| XTS | 963 | . | Code reserved for testing purposes |  |  |
| XXX | 999 | . | நாணயம் இல்லை |  |  |
| YER | 886 | 2 | யேமன் ரியால் | யேமன் |  |
| ZAR | 710 | 2 | ரண்ட் | லெசோத்தோ , நமீபியா , தென்னாபிரிக்கா |  |
| ZMK | 894 | 2 | Kwacha | சம்பியா |  |
| ZWD | 716 | 2 | சிம்பாப்வே டொலர் | சிம்பாப்வே | } |
# ஐ.எசு.ஓ 4217

## பயன்பாட்டில் இல்லாத நாணயங்கள்

### யுரோவினால் பிரதியீடு செய்யப்பட்டவை

பின்வரும் 14 நாணயங்கள் ஐஎஸ்ஓ 4217 குறியீடுகளை கொண்டிருந்த போது 2002 இல் யுரோவினால் பிரதியீடு செய்யப்பட்டது.
| குறியீடு | இல | நாணயம் |  |
| --- | --- | --- | --- |
| ADF | … | Andorran Franc (1:1 peg to the french franc) |  |
| ADP | 020 | அண்டோரா பெசுடா |  |
| ATS | 040 | ஆஸ்திரிய சிலிங் |  |
| BEF | 056 | பெல்ஜிய பிராங்க் |  |
| CYP | 196 | Cyprus Pound - சைப்பிரசு |  |
| DEM | 276 | டொயிசு மார்க் |  |
| EEK | 233 | குரூன் - எஸ்தோனியா |  |
| ESP | 724 | ஸ்பெயின் பெசுடா |  |
| FIM | 246 | பின்லாந்து மார்க்கா |  |
| FRF | 250 | பிரென்ஙஞ்சு பிராங்க் |  |
| GRD | 300 | கிரேக்க திரகமா |  |
| HRK | 191 | குரோவாசிய குனா - குரோசியா |  |
| IEP | 372 | ஐரிஸ் பவுண் |  |
| ITL | 380 | இத்தாலிய லீரா |  |
| LTL | 440 | லித்துவேனிய லித்தாஸ் - லித்துவேனியா |  |
| LVL | 428 | லாத்வியன் லாட்ஸ் - லத்வியா |  |
| LUF | 442 | லக்சம்பேக் பிராங்க் |  |
| MTL | 470 | Maltese Lira - மால்ட்டா |  |
| NLG | 528 | நெதர்லாந்து கில்டர் |  |
| PTE | 620 | போர்த்துக்கல் எசுகியுடோ |  |
| SIT | 705 | Tolar- சிலவேனியா |  |
| SKK | 703 | Slovak Koruna - சிலவாக்கியா |  |
| XEU | 954 | இரோப்பிய நாணய அலகு (1 XEU = 1&nbsp;EUR) | } |
# ஐ.எசு.ஓ 4217

## பயன்பாட்டில் இல்லாத நாணயங்கள்

### வேறு காரணங்களுக்காக பிரதியீடு செய்யப் பட்டவை

| குறியீடு | இல | நாணயம் | மாற்றீடு |  |
| --- | --- | --- | --- | --- |
| AFA | 004 | Afghani | AFN |  |
| ALK | … | Albanian old lek | ALL |  |
| AON | 024 | Angolan New Kwanza | AOA |  |
| AOR | 982 | Angolan Kwanza Readjustado | AOA |  |
| ARP | … | Peso Argentino | ARS |  |
| ARY | … | Argentine peso | ARS |  |
| AZM | 031 | அசர்பைஜான்i manat | AZN |  |
| BEC | 993 | Belgian Franc (convertible) | – |  |
| BEL | 992 | Belgian Franc (financial) | – |  |
| BGJ | … | Bulgarian lev A/52 | BGN |  |
| BGK | … | Bulgarian lev A/62 | BGN |  |
| BGL | 100 | Bulgarian lev A/99 | BGN |  |
| BOP | … | Bolivian peso | BOB |  |
| BRB | … | Brazilian cruzeiro | BRL |  |
| BRC | … | Brazilian cruzado | BRL |  |
| CNX | … | Chinese People's Bank dollar | CNY |  |
| CSJ | … | Czechoslovak koruna A/53 |  |  |
| CSK | 200 | Czechoslovak koruna | CZK and SKK |  |
| DDM | 278 | mark der DDR (East Germany) | DEM |  |
| ECS | 218 | Ecuador sucre | USD |  |
| ECV | 983 | Ecuador Unidad de Valor Constante (Funds code) | (discontinued) |  |
| EQE | … | Equatorial Guinean ekwele | XAF |  |
| ESA | 996 | Spanish peseta (account A) | – |  |
| ESB | 995 | Spanish peseta (account B) | – |  |
| GNE | … | Guinean syli | XOF |  |
| GWP | 624 | Guinea peso | XOF |  |
| ILP | … | Israeli pound | ILR |  |
| ILR | … | Israeli old shekel | ILS |  |
| ISJ | … | Icelandic old krona | ISK |  |
| LAJ | … | Lao kip – Pot Pol | LAK |  |
| MAF | … | Mali franc | XOF |  |
| MGF | 450 | Malagasy franc | MGA |  |
| MKN | … | Macedonian denar A/93 | MKD |  |
| MVQ | … | Maldive rupee | MVR |  |
| MXP | … | Mexican peso | MXN |  |
| MZM | 508 | Metical | MZN |  |
| PEH | … | Peruvian sol | PEI |  |
| PEI | … | Peruvian inti | PEN |  |
| PLZ | 616 | Polish zloty A/94 | PLN |  |
| ROK | … | Romanian leu A/52 | ROL |  |
| ROL | 642 | உருமேனியாn leu A/05 | RON |  |
| RUR | 810 | Russian ruble | RUB |  |
| SRG | 740 | Suriname guilder | SRD |  |
| SUR | … | Soviet Union ruble | RUB |  |
| SVC | 222 | Salvadoran colón | USD |  |
| TJR | 762 |  |  |  |
| TPE | 626 | Timor escudo |  |  |
| TRL | 792 | Turkish lira A/05 | TRY |  |
| UAK | 804 | Ukrainian karbovanets | UAH |  |
| UGW | … | Ugandan old shilling | UGX |  |
| UYN | … | Uruguay old peso | UYU |  |
| VNC | … | Vietnamese old dong | VND |  |
| YDD | 720 | South Yemeni dinar | YER |  |
| YUD | … | New Yugoslavian Dinar | CSD |  |
| YUM | 891 | Yugoslavian Dinar | CSD |  |
| ZAL | 991 | South African financial rand (Funds code) | (discontinued) |  |
| ZRN | 180 | New Zaire | CDF |  |
| ZRZ | … | Zaire | CDF |  |
| ZWC | … | Zimbabwe Rhodesian dollar | ZWD | } |
# கிராமிய இசை

**கிராமிய இசை** (Folk music) கிராமங்களில் வசிக்கும் சாதாரண மக்கள் தங்களுக்கென்று வகுத்துக் கொண்ட ஒருவகை இசையாகும். இவற்றுக்கு *நாடோடி இசை*, *நாட்டுப்பாடல்கள்* என்ற பெயர்களும் உண்டு. பாரம்பரிய நாட்டுப்புற இசை , நடனத்தை விவரிக்க "நாட்டுப்புறவியல்" என்ற ஆங்கிலச் சொல், பரவலாக ஐரோப்பிய நாடுகளில் பயன்படுத்தப்பட்டது. அவை, அதன் நாட்டுப்புற பாடல் சேகரிப்பாளர்கள் மற்றும் மறுமலர்ச்சியாளர்களையும் உள்ளடக்கியிருந்தன.
# கிராமிய இசை

## கிராமிய இசை வகைகள்

தொட்டில் முதல் சுடுகாடு வரை கிராமியப்பாடல்கள் பாடப்படுகின்றன. கிராமியப்பாடல்கள் பலவகைப்படும்:
1. ஒழுக்கப்பாட்டு, வேதாந்தப்பாட்டு, பழமொழிப்பாட்டு, இறைவணக்கப்பாட்டு
1. நலுங்கு, தாலாட்டு, ஆரத்தி, ஊஞ்சல், மசக்கை, நோன்பு, சடங்கு, ஒப்பாரி. இவை குறிப்பிட்ட காலங்களில் பாடப்படுவன.
1. புதிர்ப்பாட்டு, கோமாளிப்பாட்டு, கும்மி, கோலாட்டம் முதலியவை ஓய்வுகாலங்களில் மன உற்சாகத்திற்காகப் பாடப்படுபவை.
1. தொழிற்பாட்டு, உழவுப்பாட்டு, நடவுப்பாட்டு, ஏற்றப்பாட்டு, சுண்ணாம்பு இடிப்பார்பாட்டு, தெம்மாங்கு முதலியவை வேலை செய்யும்போது பாடப்படுபவை.
1. மழைப்பாட்டு, பிரார்த்தனைப்பாட்டு, பூசாரிப்பாட்டு, புராணப்பாட்டு, விழாப்பாட்டு, சிகிச்சைப்பாட்டு, சுகாதாரக் கும்மிப் பாட்டு என்பவை சில சந்தர்ப்பங்களுக்காகப் பாடப்படுபவை.
# கிராமிய இசை

## கிராமிய இசைக்கருவிகள்

- எக்காளம்
- திருச்சின்னம்
- கஞ்சிரா
- பூசாரிக் கைச்சிலம்பு
- தவண்டை
- உடுக்கை
- தம்பட்டம்
# கிராமிய இசை

## திரையிசையில் கிராமிய இசை

"மண்வாசனை வீசும் கிராமிய இசையை தமிழகமெங்கும் தவழவிட்டவர் இளையராஜா. கிராமிய மெட்டு, கிராமிய இசைக் கருவிகள் ஆனால் மேற்கத்திய பாணியில் வாத்தியங்களின் ஒருங்கிணைப்பு என்று இசைக்கலைஞனின் கற்பனையில் உச்சத்தில் நின்று பாடல்களை வழங்கியவர் இளையராஜா."
# சத்தியவதி

**சத்தியவதி** மகாபாரதக் கதையில் வரும் பாண்டவர்களுக்கும் கௌரவர்களுக்கும் கொள்ளுப்பாட்டி ஆவார். இவர் உபரிசரன் என்ற மன்னனின் மகள். பாண்டவர்களுக்கும், கௌரவர்களுக்கும் கொள்ளுப்பாட்டன் சாந்தனுவின் இரண்டாவது மனைவி. வேதங்களையும் மகாபாரதத்தையும் தொகுத்தவருமான வியாசரை இளவயதில் பெற்றெடுத்தத் தாய், மிகப் பெரிய குரு வம்சத்தின் இராஜமாதா ஆவார்.
# சத்தியவதி

### மீனின் மகள்

உபரிசரன் ஒரு நாள் வேட்டை முடிந்து ஒரு மரத்தின் அடியில் ஓய்வு எடுத்த போது தன் மனைவியோடு இன்பமாக இருப்பது போல் நினைத்துக்கொள்ள உடனே அவரிடமிருந்து விந்து வெளிபட்டுவிடவே, அதை வீணாக்க மனம் இன்றி ஓர் இலையில் விட்டு ஒரு கிளியிடம் கொடுத்து தன் மனைவியிடம் கொடுக்கக் கேட்டுக் கொள்ள, அதை எடுத்துக் கொண்டு கிளி பறந்த போது கிளியை ஒரு பருந்து தாக்கிவிட, இலையிலிருந்த விந்து கடலில் விழுந்து விட, அதை ஒரு மீன் உண்டு விடுகிறது. அந்த மீன் பிரம்மாவின் சாபத்தால் மனித குழந்தைகளைப் பெறும் வரை மீனாக இருந்த அப்ஸர கன்னிகையாகும்.  
சில நாட்களுக்குப் பின் செம்படவ மீனவர்கள் அந்த மீனை பிடித்தபோது அதன் வயிற்றில் ஆணும், பெண்ணுமாக இரண்டு குழந்தைகள் இருக்கக் கண்டு மன்னன் உபரிசரனிடம் கொடுத்தனர். ஆண் குழந்தையை எற்றுக் கொண்டு, பெண் குழந்தையை மீனவர்கள் வசம் வளர்க்க கூறிவிட்டார். அந்த மீனவத்தலைவன் சத்தியவதி என்றே அழைத்து வந்தான். அவளிடமிருந்து மீன் வாடை வீசியதால் மத்ஸ்யகந்தா எனப் பெயரிட்டு கிண்டலாக கொஞ்சுவான்.  
மத்ஸ்யகந்தா கங்கையின் இக்கரையிலிருந்து எதிர்க் கரைக்கு படகில் மக்களை ஏற்றியும், எதிர்கரையிலிருப்பவர்களை இக்கரைக்கும் ஏற்றிச் செல்வாள். ஒரு நாள் படகில் முனிவர் பராசரர் பயணம் செய்தார். பாதி பயணத்தின் போது சத்தியவதியின் மீது மோகம் கொண்டு படகைச் சுற்றி பனிப் படலம் ஏற்படுத்தி யாரும் அறியாமல் தாயாகிப் பின்னர் கன்னியும் ஆகி விடுவாய் என்றும் அவளிடமுள்ள மீன் வாடையும் போகுமென்றும் உறுதியளித்தார். சத்தியவதி உடன்படவே அவரது தவவலிமையால் படகு எதிர்கரையை அடையும் முன் மத்ஸயகந்தா தாயாகியும், பின் கன்னியும் ஆனாள். படகு பயணத்தின் போது மத்ஸ்யகந்தாவுக்கும் பராசர முனிவருக்கும் பிறந்தவரே *கிருஷ்ண த்வைபாயனன்* என்ற வியாசர் ஆவார். இவரை சத்தியவதி யமுனை ஆற்றின் ஒரு தீவில் பெற்றெடுத்தார். பின்னாளில் இவரே மகாபாரதத்தை எழுதினார். இச்சம்பவத்திற்குப் பின் மத்ஸ்யகந்தாவின் புதிய வாசனை மிகுந்த உடல் அத்தினாபுரத்தின் அரசரான சாந்தனுவை ஈர்த்தது. சத்தியவதியை மணந்துகொள்ள விரும்பினார். மணம் செய்துகொண்டால் தனது பிள்ளைகள் நாடாள வேண்டும் என்ற நிபந்தனையின் பேரில் சத்தியவதி சந்தனுவை மணம் செய்துகொண்டார். சித்திராங்தனும், விசித்திரவீரியனும் இவர்களுடைய மகன்கள் ஆவர்.
# சத்தியவதி

### இராஜமாதா

சித்திராங்கதன் திருமணம் செய்துகொள்ளாமலேயே இதே பெயர் கொண்ட சித்திராங்கதன் என்ற ஒரு கந்தர்வனுடன் நடந்த போரில் கொல்லப்பட்டான். தொடர்ந்து விசித்திரவீரியன் ஆட்சிக்கு வந்தான். மிகவும் பலவீனமானவன் தனக்கென ஒரு மனைவியைக் கூட தேடிக் கொள்ள முடியாதவன் என்றும், எந்த பெண்ணுக்கும் கணவனாகும் தகுதியற்றவன் என்றும், தனது சகோதரியை மணம் முடிக்க மறுத்து பீஷ்மர் பிரம்மசர்யம் அனுசரித்ததால் ஏற்பட்ட கோபத்தின் காரணமாய் சுயம்வர ஓலையை காசி மன்னன் அனுப்பவில்லை. தனக்கு அழைப்பு அனுப்பாதது தனது குலத்தையே அவமானப்படுத்துவதாகக் கருதிய பீஷ்மர் அம்பை, அம்பிகா, அம்பலிகா ஆகிய மூவரையும் கவர்ந்து வந்துவிட்டார். அம்பா மட்டும் சால்வநாட்டு அரசனை விரும்பியதால் மற்ற இருவரையும் விசித்திரவீரியனுக்கு மணம் முடித்து வைத்தார். சிறிது காலத்திலேயே குழந்தைகள் பிறக்கும் முன்பே விசித்திரவீரியன் மரணமடைந்த நிலையில், ஒரு பெரிய குரு வம்சத்தின் இராஜமாதாவாகும் கனவு சிதைந்து ஏற்பட்ட பெரிய ஏமாற்றம் கங்கையின் மைந்தன் பீஷ்மரிடம் போய் தனது விதவை மருமகள்களை கருத்தரிக்கச் செய்ய வேண்டி என் மகன் செய்ய முடியாததை நீங்கள் செய்யுங்கள் என்று கெஞ்சுகிறாள். பீஷ்மர் தான்செய்து கொண்டுள்ள சபதத்தையும், ஏற்றுக்கொண்டுள்ள பிரம்மச்சரியத்தையும் காரணம் காட்டி மறுத்துவிட தனது மூத்த மகன் கிருஷ்ண த்வைபாயனனை வியாசர் அழைத்து தனது மருமகள்களை கருத்தரிக்கச் செய்ய வேண்டுமெனக் கட்டளையிடுகிறாள்.